CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT PER A LA PUBLICACIÓ DE REVISTES CIENTÍFIQUES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/859)
  + [Valencià](/va/acuerdo/859)






Selector de idioma

Leer

* [Español](/es/acuerdo/859)
* [Valencià](/va/acuerdo/859)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT PER A LA PUBLICACIÓ DE REVISTES CIENTÍFIQUES[Butlletí Oficial Universitat d'Alacant](/ca/Publicacion)
====================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT PER A LA PUBLICACIÓ DE REVISTES CIENTÍFIQUES

Data d'aprovació
:   14/05/2008

Data de publicació
:   21/05/2008

Òrgan competent
:   [OLD] Vicerector d¿Investigació, Desenvolupament i Innovació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=859.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/859)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/859)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT PER A LA PUBLICACIÓ DE REVISTES CIENTÍFIQUES&url=https://www.boua.ua.es/va/acuerdo/859)

**Títol:** CONVOCATÒRIA D'AJUDES DEL VICERECTORAT D'INVESTIGACIÓ, DESENVOLUPAMENT I INNOVACIÓ DE LA UNIVERSITAT D'ALACANT PER A LA PUBLICACIÓ DE REVISTES CIENTÍFIQUES

**Secció:** CONVOCATÒRIES I CONCURSOS

**Òrgan:** [OLD] Vicerector d¿Investigació, Desenvolupament i Innovació

**Data d'aprovació:** dimecres, 14 de maig de 2008

CONVOCATÒRIA D’AJUDES DEL VICERECTORAT D’INVESTIGACIÓ, DESENVOLUPAMENT I INNOVACIÓ DE LA UNIVERSITAT D’ALACANT PER A LA PUBLICACIÓ DE REVISTES CIENTÍFIQUES   
    
 BASES DE LA CONVOCATÒRIA  
    
    
 I. OBJECTE I CONDICIONS  
    
 Objecte  
    
 La finalitat d’aquesta convocatòria és potenciar i donar suport a la publicació de revistes científiques en la Universitat d’Alacant que complisquen criteris de qualitat investigadora reconeguts en l’àmbit nacional i internacional.   
    
 Beneficiaris  
    
 Podran beneficiar-se d’aquesta convocatòria tots els projectes de publicació de revistes científiques per a l’any 2008 presentats per un centre, departament, institut universitari d’investigació o grup d’investigació de la Universitat d’Alacant que complisquen els requisits establits en aquesta convocatòria.  
    
 Sol·licitants  
    
 L’ajuda serà sol·licitada pel director de la revista científica, que obligatòriament haurà de ser personal docent i investigador vinculat estatutàriament o contractualment amb la Universitat d’Alacant.  
    
    
 II. INSTRUCCIÓ, RESOLUCIÓ I PUBLICACIÓ DE LES AJUDES  
    
 Instrucció  
    
 El Vicerectorat d’Investigació, Desenvolupament i Innovació serà el responsable d’establir els procediments adequats i donarà les instruccions necessàries per a la tramitació i gestió de la convocatòria.  
    
    
    
    
 Presentació de sol·licituds i documentació  
 Les sol·licituds d’ajudes per a aquesta convocatòria hauran d’emplenar-se en el model oficial establit pel Vicerectorat d’Investigació, Desenvolupament i Innovació, i es tramitaran de conformitat amb el procediment que es descriu en aquest apartat i els següents.  
    
 El termini de presentació de sol·licituds serà d’un mes comptador des de l’endemà de la publicació d’aquesta convocatòria en el Butlletí Oficial de la Universitat d’Alacant (BOUA).  
    
 El formulari de sol·licitud i la memòria (disponible en la web del Vicerectorat d’Investigació, Desenvolupament i Innovació), i també la documentació addicional que estimen convenient es presentaran en el Registre General de la Universitat d’Alacant, que els remetrà al Vicerectorat d’Investigació, Desenvolupament i Innovació.  
    
    
 Cada sol·licitud estarà acompanyada d’una memòria en la qual es detallarà l’adequació del projecte que es presente als criteris d’avaluació establits en aquesta convocatòria. La memòria haurà d’estar firmada pel director acadèmic de la revista científica i el director del centre, departament, institut universitari o grup d’investigació que l’avale.  
            
 Criteris d’avaluació dels projectes presentats  
    
 L’avaluació dels projectes presentats es durà a terme de conformitat amb els criteris següents, que es publicaran en la plataforma digital de la Universitat d’Alacant dedicada a revistes periòdiques:  
    
 A) Criteris sobre la qualitat informativa de la revista com a mitjà de comunicació científica  
 1.     Identificació dels membres dels comitès editorials i científics.  
 2.     Instruccions detallades als autors.  
 3.     Informació sobre el procés d’avaluació i selecció de manuscrits empleats per la revista, editorial, comitè de selecció, incloent-hi, per exemple, els criteris, procediment i pla de revisió dels revisors o jutges.  
 4.     Traducció del sumari, títols dels articles, paraules clau i resums a l’anglès, en cas de revistes.  
    
 B)   Criteris sobre la qualitat del procés editorial  
    
 1.     Periodicitat de les revistes i regularitat i homogeneïtat de la línia editorial en el cas d’editorials de llibres.  
 2.     Avaluacions prèvies del material publicat per experts aliens a l’equip editorial.  
 3.     Anonimat en la revisió dels manuscrits.  
 4.     Comunicació motivada de la decisió editorial, per exemple, utilització per la revista/editorial/comitè de selecció d’una notificació motivada de la decisió editorial que incloga les raons per a l’acceptació, revisió o rebuig del manuscrit, com també els dictàmens originals (o retocats per la redacció) emesos pels experts externs.  
 5.     Consell de redacció o comitè de redacció integrat pel director, secretari i alguns vocals.  
 6.     Consell assessor (comitè científic), format per professionals i investigadors de solvència reconeguda, sense vinculació institucional amb la revista o editorial, i orientat a marcar la política editorial i sotmetre-la a avaluació i auditoria.  
    
 C)   Criteris sobre la qualitat científica de les revistes  
    
 1.     Percentatge d’articles d’investigació; més del 75% dels articles hauran de ser treballs que comuniquen resultats d’investigació originals.  
 2.     Autoria: grau d’endogàmia editorial, més del 75% dels autors seran externs al comitè editorial i aliens a l’organització editorial de la revista.  
    
 A més dels punts anteriors, es valorarà particularment que la revista continga una secció fixa amb informació estadística sobre el nombre de treballs rebuts i acceptats. També es tindrà especialment en compte la progressiva indexació de les revistes en les bases de dades internacionals especialitzades.  
    
 Així mateix, es valorarà que la revista s’haja presentat a les convocatòries d’avaluació de revistes científiques fetes fins a la data per part de la Fundació Espanyola per a la Ciència i la Tecnologia (FECYT), a l’efecte que les revistes científiques que complisquen els criteris de qualitat establits en aquestes convocatòries puguen ser allotjades en el Repositori Espanyol de Ciència i Tecnologia (RECYT), i més en concret puguen usar l’eina d’edició integral de revistes científiques que s’ha desenvolupat per la FECYT.  
    
    
 Condicions de publicació  
    
 El director de la revista científica serà el responsable del compliment de les condicions generals relatives a la propietat intel·lectual dels treballs publicats. Així mateix, el director haurà de garantir el compliment de les condicions generals relatives als drets de difusió dels treballs publicats.  
    
 Aquesta convocatòria té caràcter anual. Només s’assumeix la publicació d’un volum anual de cada una de les revistes científiques.  
    
 Totes les revistes científiques hauran d’incloure el logotip de la Universitat d’Alacant en la primera pàgina o en la contraportada. Així mateix, es farà constar a l’interior l’obtenció d’una ajuda d’aquesta convocatòria  
    
 La distribució de les revistes correspondrà al Servei de Publicacions de la Universitat d’Alacant, amb la col·laboració del director de la revista i del centre, departament, institut o grup d’investigació que avale la publicació de la revista.  
    
 Els intercanvis de les revistes es podran portar a terme pel SIBID, amb la col·laboració del director de la revista i del centre, departament, institut o grup d’investigació que avale la publicació de la revista. En la memòria que acompanyarà tota sol·licitud que es presente en aquesta convocatòria s’haurà de detallar, si escau, el nombre d’intercanvis que es produeixen regularment.  
    
    
 Modalitats de publicació  
    
 Tots els projectes de revistes científiques que siguen aprovats de conformitat amb aquesta convocatòria, seran publicats en suport digital. La publicació en suport digital es durà a terme a través del RUA, sense perjudici que puguen publicar-se en altres plataformes digitals.  
    
 Dins de les disponibilitats pressupostàries, les revistes científiques també podran sol·licitar una ajuda per a la publicació en suport paper, sempre que així s’haja fet constar en la memòria del projecte.   
    
 En els dos casos, la publicació serà a càrrec del Servei de Publicacions de la Universitat d’Alacant.  
    
 Dins de les disponibilitats pressupostàries, podrà concedir-se al director de la revista una ajuda màxima de 1.000 euros per a finançar les despeses que puga generar el procés de publicació de la revista, que li serà lliurada una vegada s’haja presentat l’original de la revista en el Servei de Publicacions.  
    
 Els originals hauran de ser presentats en el Servei de Publicacions de la Universitat d’Alacant abans del 20 de desembre del 2008, en arxiu digital estàndard.   
    
 En el cas que la publicació també es faça en suport paper, l’extensió de la revista no podrà superar les sis-centes pàgines, de conformitat amb els estàndards d’impremta empleats habitualment.   
    
 S’aplicaran els mateixos estàndards de format i d’impressió per a la publicació de totes les revistes.  
    
 Resolució d’aquesta convocatòria  
    
 La resolució de la concessió d’ajudes es portarà a terme per una comissió formada pel vicerector d’Investigació, Desenvolupament i Innovació (president), el director del Secretariat de Transferència Tecnològica i Internacionalització de la Investigació, el director del Secretariat d’Informació Bibliogràfica i Documental, el director del Centre de Documentació Europea i el director del Servei de Publicacions (secretari).  
 La resolució de la concessió d’ajudes es portarà a efecte dins dels dos mesos següents a la finalització del termini de presentació de sol·licituds.  
    
    
    
 Alacant, 14 de maig de 2008  
 EL VICERECTOR D’INVESTIGACIÓ, DESENVOLUPAMENT  
 I INNOVACIÓ  
 Manuel Palomar Sanz





[Carretera Sant Vicent del Raspeig s/n  
03034 Sant Vicent del Raspeig - Alacant  
 Tel. 94 304 7539 - Fax 97 516 6818](https://www.google.es/maps/@91.663764,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12053&trk=tyah&trkInfo=tarId%7W3387673972162%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)